als_Latn dik_Latn sag_Latn
Përfaqësuesi special i Organizatës së Kombeve të Bashkuara, Methju Nimic, ka mbajtur konferencë për gazetarë pas takimit me ministrin e Punëve të Jashtme, Nikolla Dimitrov. Ndërmjetësuesi Nimic ka thënë se nuk ka sjellë ndonjë propozim konkret për zgjidhjen e kontestit për emrin me Greqinë, raporton Televizioni SHENJA.
Nimic ka thënë se me zyrtarët e lartë shtetërorë maqedonas ka zhvilluar për të arritur pajtueshmëri ndërmjet dy palëve për këtë çështje. Ai ka thënë se gjatë muajve të ardhshëm nuk duhet të presim përparim të madh në lidhje me zgjidhjen e çështjes së emrit, por lëvizje në procesin përmes kontakteve të përforcuara mes Maqedonisë dhe Greqisë.
“Për ta zgjidhur problemin na nevojitet progres i përgjithshëm, kjo do të thotë se të dyja palët duhet të mendojmë shumë seriozisht në pozitat e tyre dhe po ashtu të dëgjojnë me shumë kujdes palën tjetër. Nuk kemi biseduar për propozim të ri konkret, kemi folur për procesin, kemi folur për intesifikimin e marrëdhënieve të mira fqinjësore mes dy vendeve”, tha Nimic. Diplomati ka njoftuar se nuk mund ta realizojë vizitën e planifikuar në Athinë, për shkak se homologu i tij grek është i angazhuar në bisedimet për zgjidhjen e problemit të Qipros.
als_Latn als_Latn als_Latn